На висини задатка
На висини задатка () америчка је интернет и телевизијска серија, коју су осмислили брачни пар Катја Бличфелд и Бен Синклер. Серија прати Типа,бруклинског дилера марихуане (кога глуми Синклер), док испоручује пошиљке својим ексцентричним и неуротичним муштеријама. Свака епизода доноси нове ликове. 

Серија је првобитно приказивана на интернет сајту Вимио, где је приказано деветнаест епизода у трајању од 6 до 12 минута, током  периода од 9. новембра 2012. до 5. фебруара 2015. На висини задатка се 2016. преселила на кабловски канал Ејч-Би-Оу, где је приказана прва сезона од шест епизода у периоду од 16. септембра до 21. октобра 2016. Иако је концепт остао исти, серија је претрпела  одређене промене. Тако епизоде трају пола сата и укључују више појединачних ликова са којима се дилер сусреће у епизоди. Радња Ејч-Би-Оу верзије није нова серија, већ наставак интернет серије, тако да се гледалац поред нових ликова сусреће и са ликовима који су се појављивали у интернет епизодама  (Сероњама, Колином, Хајди, Патриком итд). Ејч-Би-Оу је обновио серију за другу сезону, која ће бити приказана 2017.

Серију одликуе црни хумор, гротескне ситуације, поглед на модерни живот у вишемилионском граду као и хуманистички третман људских мана и недостатака. На висини задатка нема развијен заплет, већ је више усмерена на приказивање специфичне ситуације у којој се налазе дилер и муштерија. Телевизијски критичари су је дочекали похвалама посебно истичући оштроумност сценарија и изванредну глумачку поставку.

Референце

Спољашње везе 
 

Америчке серије
Телевизијске серије на енглеском језику
Америчке серије које су се почеле приказивати 2012.
Америчке серије које су се престале приказивати 2020.
Телевизијске серије са ЛГБТ+ тематиком
Оригинални програм мреже HBO
Телевизијске серије на енглеском језику